 Ijọba Naijiria sọ nigba ti wọn kede idasilẹ ileeṣẹ naa pe ojú ọnà mọkànlélọgọrin ni ọkọ òfurufú náà yóò ma rin O sọ lori Twitter ni Ọjọru pe igbimọ apapọ orilẹede Naijiria lo ṣe ipinnu naa lati so ileeṣẹ naa rọ. Ko sọ igba ti wọn yoo yi ipinnu naa pada. Ẹ o ranti wipe nigba ti wọn ṣe ikede idasile ileeṣẹ naa, ẹgbẹ awọn oṣiṣẹ fẹhinti, ẹka ti Nigeria Airways sọ fun BBC pee awọn ko ni jẹ ko ṣiṣẹ ti wọn ko ba san owo ajẹsilẹ awọn Alaga ẹgbẹ naa, Sam Ezene ni iyalẹnu lo jẹ fun oun ati awọn ọmọ ẹgbẹ nigba ti wọn gbọ pe ijọba kede ileeṣẹ ọkọ ofurufu tuntun, pe ko yẹ ki ijọba Naijiria da ileeṣẹ mi i silẹ nigba ti wọn ṣi n jẹ awọn oṣiṣẹ fẹhinti ni owo ọdun mẹrinla O ni O yẹ ki wọn yanju owo ajẹmọnu awọn oṣiṣẹ to n ba ileeṣẹ ọkọ ofurufu akọkọ, Nigeria Airways, to kogba wọle naa ṣiṣẹ. O ni itiju lo jẹ fun Naijiria, bi ijọba ṣe lọ sẹ ikojade ileeṣẹ tuntun naa ni orilẹede England. Ìgbésẹ àwọn òṣìṣẹfẹyìntì Bakan naa ni Ọgbẹni Ezene ni, awọn ti kọ lẹta si minisita fun igbokegbodo ọkọ ofurufu ni Naijiria, Hadi Sirika, pe ileeṣẹ tuntun Nigeria Air ko ni bẹrẹ iṣẹ, ayafi ti wọn ba san owo awọn to to biliọnu mejidinlọgọrin Naira. O ni eyi yoo ṣeeṣe fun awọn nitori pe akọṣẹmọṣẹ ninu imọ nipa igbokegbodo ọkọ ofurufu ni gbogbo awọn. Ijọba ti kọ kede pe wọn yoo san owo ajẹmọnu awọn oṣiṣẹ fẹhinti naa ninu ọdun yii, amọ ti wọn ko ti i ri i gba titi di asiko yii. Ijọba ti kọ kede pe wọn yoo san owo ajẹmọnu awọn oṣiṣẹ fẹhinti naa ninu ọdun yii, amọ ti wọn ko ti i ri i gba titi di asiko yii Ṣaaju ni ijọba Naijiria ṣe ikojade ileeṣẹ ọkọ ofurufu tuntun lỌjsru lorilẹede England, lati fi rọpo meji to ti wa nigba kan ri, Nigeria Airways ati Air Nigeria . Eero awọn ọmọ Naijiria ṣọtọọtọ lori orukọ ti wọn fun ileeṣẹ tuntun naa. Bi awọn kan ṣe n dunnu pe iru rẹ waye, ni awọn kan n yọ ṣuti ete si i. Babatunde E. Aideloje sọ loju opo Facebook BBC Yoruba pe Kilode ti won o fi pada tunsọ ni Nigeria Airways eyi ti n se orukọ ti wọn n jẹ tẹlẹ tẹlẹ? Igbesẹ naa i ba dara pupọ. Sugbọn sa orukọ titun wọn yii ko fi bẹ yẹn dara. Ṣugbọn ni eero Bello Taoheed Ọlawale Orukọ tuntun yii naa rẹwa. O da gẹgẹ bii Egyptian air. Mo fẹran amin tuntun ti wọn fun un bayii. Ìjọba Nàìjíríà tí kéde orúkọ tuntun fún ọkọ òfurufú orílèèdè náà tí wọn fẹ ṣe àjínde rẹ. Nigeria Air ni orúkọ ti wọn yan fún un. Ojú òpó Twitter ilé iṣẹ ìjọba Naijirià ní wọn fí ìkéde náà sì lọjọrú ọsẹ. Mínístà fún ètò ìrìnà òfurufú Naijiria, ọgbẹni Hadi Sirika ti sáájú fí ọrọ síta láti kí àwọn èèyàn Naijirià ku ojú lọnà àjínde ọkọ òfurufú orílè-èdè Nàìjíríà. Nigba ti o n sọrọ níbi ayẹyẹ igboruko tuntun ọkọ òfurufú náà jáde níbi ayẹyẹ àfihàn ọkọ òfurufú to n wáyé ni Farnborough, Hadi sọ pé ìṣẹlẹ manigbagbe ni igboruko jade náà jẹ. O tẹsíwájú pé ìdá marun-un nínú ọgọrùn ní ìjọba yóò ní nínú ilé iṣẹ ọkọ òfurufú náà àti pé ìjọba yóò yọwọ kúrò nínú iṣẹ àkóso ọkọ òfurufú náà. Hadi so pé ìṣẹlẹ manigbagbe ni igboruko jade náà jẹ. Ọdún 1958 ni wọn dá ọkọ òfurufú Nigeria Airways silẹ ṣugbọn o ko gba si ile lọdun 2013. Ọpọ ọmọ Naijirià lo ti n jaran àjínde ọkọ òfurufú ti orílẹèdè Naijiria. Mínístà fún ètò ìrìnàjò ọkọ òfurufú Hadi Sirika ti kẹde pe wọn ti so ileesẹ ọkọ ofurufu Naijiria tuntun, Nigeria Air rọ bayi. : Nigeria Air: Ilé iṣẹ ọkọ òfúrufú tuntun ṣíwọ iṣẹ 